Document ID: 32015R2195

Reference:
28.11.2015
DA
Den Europæiske Unions Tidende
L 313/22
KOMMISSIONENS DELEGEREDE FORORDNING (EU) 2015/2195
af 9. juli 2015
om supplerende regler til Europa-Parlamentets og Rådets forordning (EU) nr. 1304/2013 om Den Europæiske Socialfond for så vidt angår definitionen af standardskalaerne for enhedsomkostninger og faste beløb med henblik på Kommissionens refusion af udgifter til medlemsstaterne
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1304/2013 om Den Europæiske Socialfond og om ophævelse af Rådets forordning (EF) nr. 1081/2006 (1), særlig artikel 14, stk. 1, og
ud fra følgende betragtninger:
(1)
Standardskalaerne for enhedsomkostninger og faste beløb med henblik på refusion til medlemsstaterne bør fastsættes på grundlag af metoder forelagt af medlemsstaterne og evalueret af Kommissionen, herunder de i artikel 67, stk. 5, i Europa-Parlamentets og Rådets forordning (EU) nr. 1303/2013 (2) og artikel 14, stk. 2 og 3, i forordning (EU) nr. 1304/2013 omhandlede metoder.
(2)
Under hensyn til de forskellige typer af operationer, som Den Europæiske Socialfond kan støtte, bør definitionen og beløbene i standardskalaerne for enhedsomkostninger og de faste beløb kunne variere, alt efter hvilke typer af operationer der er tale om, for at afspejle disses særlige kendetegn.
(3)
Der er betydelige forskelle medlemsstaterne imellem og i visse tilfælde også mellem regionerne i en medlemsstat for så vidt angår omkostningsniveauet for en bestemt type operation. I overensstemmelse med princippet om forsvarlig økonomisk forvaltning af Den Europæiske Socialfond bør definitionen og beløbene i standardskalaerne for enhedsomkostninger og faste beløb, som Kommissionen fastsætter, også afspejle medlemsstaternes og regionernes særlige kendetegn.
(4)
For at beløbene i standardskalaerne for enhedsomkostninger kan afspejle det reelle omkostningsniveau er der udarbejdet en metode til tilpasning af dem —
VEDTAGET DENNE FORORDNING:
Artikel 1
Genstand og anvendelsesområde
Ved denne forordning fastsættes standardskalaerne for enhedsomkostninger og faste beløb, som Kommissionen kan anvende ved refusion af udgifter til medlemsstaterne.
Artikel 2
Typer af operationer
De typer af operationer, der er omfattet af refusion på grundlag af standardskalaer for enhedsomkostninger og faste beløb i overensstemmelse med artikel 14, stk. 1, i forordning (EU) nr. 1304/2013, fremgår af bilagene.
Artikel 3
Definition af standardskalaer for enhedsomkostninger og faste beløb og størrelsen heraf
Definitionen af og beløbene i standardskalaerne for enhedsomkostninger og de faste beløb i overensstemmelse med artikel 14, stk. 1, i forordning (EU) nr. 1304/2013, fremgår af bilagene.
Artikel 4
Tilpasning af beløb
1.   De i bilagene fastsatte beløb tilpasses efter de i bilagene fastsatte metoder.
2.   De i overensstemmelse med stk. 1 tilpassede beløb anvendes ved refusion af udgifter vedrørende de dele af operationerne, der gennemføres på og efter datoen for tilpasningen.
Artikel 5
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. juli 2015.
På Kommissionens vegne
Jean-Claude JUNCKER
Formand
(1)  EUT L 347 af 20.12.2013, s. 470.
(2)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
BILAG I
Betingelser for refusion af udgifter til Sverige på grundlag af standardskalaer for enhedsomkostninger
1.   Definition af standardskalaer for enhedsomkostninger
Typer af operationer (1)
Indikator
Udgiftskategori
Måleenhed for indikatoren
Beløb
1.
Operationer, der støttes under prioritetsakse 1 »Udbud af færdigheder« i det operationelle program (Nationellt socialfondsprogram för investering för tillväxt och sysselsättning 2014-2020) (CCI- 2014SE05M9OP001)
Præsterede arbejdstimer
Aflønning af personale, der arbejder med operationen
Antal præsterede arbejdstimer (2)
Løngruppe
(SSYK-kode (3))
Region: Stockholm (SE 11)
(enhedsomkostning pr. time — beløb i SEK (4))
Alle regioner undtagen Stockholm (SE 12-33)
(enhedsomkostning pr. time — beløb i SEK)
1 (912 – 913 -919 -921)
229
234
2 (414 – 415 – 421 – 422 -512 – 513 – 514 – 515 – 522 – 611 -612 -613 – 614 -826)
257
254
3 (331 – 348 – 411 – 412 – 413 – 419 – 711 – 712 – 713 – 714 – 721 – 722 – 723 – 724 – 731 – 732 – 734 – 741 – 742 – 743 – 811 – 812 – 813 – 814 – 815 – 816 – 817 – 821 – 822 – 823 -824 – 825 – 827 -828 -829 -831 – 832 – 833 – 834 – 914 – 915 – 931 – 932 – 933)
297
282
4 (223 – 232 – 233 – 234 – 235 – 243 – 249 – 313 – 322 – 323 – 324 – 332 – 342 – 343 – 344 – 345 – 346 – 347 – 511 – 011)
338
313
5 (213 – 221 – 231 – 241 – 244 – 245 – 246 – 247 – 248 – 311 – 312 – 315 – 321 – 341)
419
366
6 (211 – 212 – 214 – 222 – 242 – 314)
554
517
7 A (121)
739
739
7 B (111-123)
801
625
7 C (131-122)
525
429
2.
Operationer, der støttes under prioritetsakse 1 »Udbud af færdigheder« i det operationelle program (Nationellt socialfondsprogram för investering för tillväxt och sysselsättning 2014-2020) (CCI-2014SE05M9OP001)
Antal timers deltagelse i operationen
Aflønning af deltager
Antal timers deltagelse (2)
Region: Stockholm (SE 11)
(enhedsomkostning pr. time — beløb i SEK)
Alle regioner undtagen Stockholm (SE 12-33)
(enhedsomkostninger pr. time — beløb i SEK)
229
234
3.
Operationer, der støttes under prioritetsakse 2 »Øget overgang til arbejdsmarkedet« og prioritetsakse 3 »Ungdomsbeskæftigelsesinitiativ« i det operationelle program (Nationellt socialfondsprogram för investering för tillväxt och sysselsättning 2014-2020) (CCI-2014SE05M9OP001)
Præsterede arbejdstimer
Aflønning af personale, der arbejder med operationen
Antal præsterede arbejdstimer (2)
Faggruppe
Region: Stockholm (SE 11)
(enhedsomkostning pr. time — beløb i SEK)
Alle regioner undtagen Stockholm (SE 12-33)
(enhedsomkostning pr. time — beløb i SEK)
Projektleder for operationer, i forbindelse med hvilke de samlede støtteberettigede udgifter overstiger 20 mio. SEK, jf. dokumentet om støttebetingelser
535
435
Projektleder for operationer, i forbindelse med hvilke de samlede støtteberettigede udgifter er 20 mio. SEK eller derunder, jf. dokumentet om støttebetingelser, eller assisterende projektleder for operationer, i forbindelse med hvilke de samlede støtteberettigede udgifter overstiger 20 mio. SEK, jf. dokumentet om støttebetingelser)
478
405
Projektmedarbejder
331
300
Projektøkonom
427
363
Administrator
297
270
4.
Operationer, der støttes under prioritetsakse 2 »Øget overgang til arbejdsmarkedet« og prioritetsakse 3 »Ungdomsbeskæftigelsesinitiativ« i det operationelle program (Nationellt socialfondsprogram för investering för tillväxt och sysselsättning 2014-2020) (CCI- 2014SE05M9OP001)
Antal timers deltagelse i operationen
Deltagerydelse
Antal timers deltagelse (2)
Økonomisk bistand (enhedsomkostning pr. time)
Alder
(SEK)
18–24 år
32
25-29 år
40
30-64 år
46
Aktivitetstilskud og udviklingsydelse (enhedsomkostning pr. time)
Alder
(SEK)
15-19 år
17
20-24 år
33
25-29 år
51
30-44 år
55
45-69 år
68
Socialsikrings- og sygdomsydelse (enhedsomkostning pr. time)
Alder
(SEK)
19-29 år (socialsikringsydelse)
51
30-64 år (sygdomsydelse)
58
Sygdomsydelse, revalideringsydelse samt arbejdsskadeerstatning (enhedsomkostning pr. time)
Alder
(SEK)
– 19 år
48
20-64 år
68
2.   Tilpasning af beløb
Enhedsomkostningerne i tabellen gælder for de i 2015 præsterede arbejdstimer eller deltagertimer. Bortset fra enhedsomkostningerne til deltagerydelser, jf. punkt 4 i tabellen, som ikke tilpasses, vil disse tal blive forhøjet med 2 % den 1. januar hvert år fra 2016 til 2023.
(1)  Beløbene i standardskalaerne for enhedsomkostninger gælder kun for de dele af operationerne, der svarer til udgiftskategorierne i dette bilag.
(2)  Det samlede antal indberettede arbejdstimer i et år må ikke overstige det antal arbejdstimer, der normalt præsteres om året i Sverige, nemlig 1 862 timer.
(3)  Kode for erhvervsmæssig beskæftigelse i Sverige.
(4)  Den svenske valuta.
BILAG II
Betingelser for refusion af udgifter til Frankrig på grundlag af standardskalaer for enhedsomkostninger
1.   Definition af standardskalaer for enhedsomkostninger
Typer af operationer
Indikator
Udgiftskategori
Måleenhed for indikatoren
Beløb (i EUR)
»Garantie Jeunes«, der støttes under prioritetsakse 1 »Accompagner les jeunes NEET vers et dans l'emploi« i det operationelle program »PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER« (CCI-2014FR05M9OP001)
Ung NEET (1), der opnår et positivt resultat under »Garantie Jeunes« senest 12 måneder efter påbegyndt coaching
—
ydelser, der udbetales til deltageren
—
aktiveringsomkostninger, som afholdes af »missions locales«
Antal unge NEET, som opnår et af følgende resultater senest 12 måneder efter påbegyndt coaching:
—
har påbegyndt en erhvervsfaglig uddannelse med henblik på certificering i form af enten:
—
livslang læring eller
—
grunduddannelse
eller
—
har oprettet en virksomhed eller
—
har fundet et job eller
—
har haft arbejde (lønnet eller ulønnet) i mindst 80 dage i et fagligt miljø
3 600
2.   Tilpasning af beløb
Standardskalaen for enhedsomkostninger i tabellen er til dels baseret på en standardskala for enhedsomkostninger, som Frankrig finansierer fuldt ud. Ud af de 3 600 EUR svarer 1 600 EUR til standardskalaen for enhedsomkostninger som fastsat ved »instruction ministérielle du 11 octobre 2013 relative à l'expérimentation Garantie Jeunes prise pour l'application du décret 2013-80 du 1er octobre 2013 ainsi que par l'instruction ministérielle du 20 mars 2014« med henblik på at dække de udgifter, der afholdes af ungdomsarbejdsformidlingerne »Missions Locales« til coaching af hver enkelt NEET, der er omfattet af »Garantie Jeunes«.
Standardskalaen for enhedsomkostninger, der er defineret under punkt 1, ajourføres af medlemsstaten i overensstemmelse med tilpasningerne i henhold til de nationale regler af standardskalaen for enhedsomkostninger på 1 600 EUR, jf. punkt 1 ovenfor, der dækker de udgifter, der afholdes af ungdomsarbejdsformidlingerne.
(1)  Ung, som ikke er i beskæftigelse eller under uddannelse, og som deltager i en operation, der støttes gennem »PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER«.

Summary:
Regler for refusion af udgifter i forbindelse med Den Europæiske Fond for Regionaludvikling til EU-lande
Regler for refusion af udgifter i forbindelse med Den Europæiske Fond for Regionaludvikling til EU-lande
 
RESUMÉ AF:
Delegeret forordning (EU) 2015/2195 — supplerende regler til Rådets forordning (EU) nr. 1304/2013 om definitionen af standardskalaerne for enhedsomkostninger og faste beløb med henblik på Kommissionens refusion af udgifter til EU-lande
HVAD ER FORMÅLET MED DENNE DELEGEREDE FORORDNING?
Den fastsætter de standardskalaer for enhedsomkostninger og faste beløb, som Europa-Kommission kan bruge til at refundere EU-landes udgifter.  Den supplerer forordning (EU) nr. 1304/2013, forordningen om Den Europæiske Socialfond (ESF-forordningen).  
HOVEDPUNKTER
Forordning (EU) nr. 1304/2013, ESF-forordningen
ESF-forordningen giver Kommissionen hjemmel til at vedtage den delegerede forordning.
Artikel 14, stk. 1, i ESF-forordningen giver Europa-Kommissionen mulighed for at refundere udgifter, som EU-lande har betalt, på baggrund af de standardskalaer for enhedsomkostninger og faste beløb, som Kommissionen har defineret. De beregnede beløb bliver betragtet som offentlig støtte, der er udbetalt til støttemodtagerne, og som støtteberettigede udgifter ydet under de fælles regler for Den Europæiske Investeringsfond.
Anvendelsesområdet for den delegerede forordning
Bilagene til denne delegerede forordning fastsætter:typer af operationer, der er omfattet  definitionerne af standardskalaerne for enhedsomkostninger og faste beløb  beløbene  metoderne for at tilpasse disse beløb.  
HVORNÅR GÆLDER DEN DELEGEREDE FORORDNING FRA?
Den trådte i kraft den 18. december 2015.
BAGGRUND
Den Europæiske Socialfond (Europa-Kommissionen).  
HOVEDDOKUMENT
Kommissionens delegerede forordning (EU) 2015/2195 af 9. juli 2015 om supplerende regler til Europa-Parlamentets og Rådets forordning (EU) nr. 1304/2013 om Den Europæiske Socialfond for så vidt angår definitionen af standardskalaerne for enhedsomkostninger og faste beløb med henblik på Kommissionens refusion af udgifter til medlemsstaterne (EUT L 313 af 28.11.2015, s. 22-28)
Efterfølgende ændringer af forordning (EU) 2015/2195 er indarbejdet i grundteksten. Denne konsoliderede udgave har ingen retsvirkning.
TILHØRENDE DOKUMENTER
Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320-469)
Se den konsoliderede udgave.
Europa-Parlamentets og Rådets forordning (EU) nr. 1304/2013 af 17. december 2013 om Den Europæiske Socialfond og om ophævelse af Rådets forordning (EF) nr. 1081/2006 (EUT L 347 af 20.12.2013, s. 470-486)
Se den konsoliderede udgave.
seneste ajourføring 15.01.2019